इलेक्ट्रॉनिक्स शोरूम से चुराए 25 मोबाइल, तीन एलईडी, लैपटॉप
हैबोवालइलाके में स्थित इलेक्ट्रॉनिक्स शोरूम से वीरवार रात चोरों ने 25 मोबाइल फोन, तीन एलईडी और लैपटॉप चुरा लिए। चोरी हुए सामान की कीमत करीब तीन लाख रुपए बताई जा रही है। वारदात का पता उस समय चला जब शुक्रवार सुबह मालिक शोरूम खोलने पहुंचा। दुकान मालिक विकास गुप्ता ने चौकी जगतपुरी में शिकायत दी है, पुलिस मामले की जांच कर रही है। जानकारी देते विकास गुप्ता ने बताया कि केहर सिंह नगर रोड पर उसका गुप्ता इलेक्ट्रॉनिक्स नाम से शोरूम है। वीरवार रात 9 बजे वह रोजाना की तरह शोरूम बंद कर घर गया था। शुक्रवार सुबह शोरूम पर पहुंचा तो देखा कि अंदर सारा सामान बिखरा हुआ था और अंदर पड़े मोबाइल फोन, एलईडी और लैपटॉप गायब थे।
bho_Deva hin_Deva